
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 130
                                                               din 30 iulie 2015
   

privind aprobarea Regulamentului de organizare şi desfăşurare a Festivalului
                                             „ProEtnica 2015 - Festival Intercultural Sighişoara” 


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15.552/VIII/06.07.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 67 din 26 martie 2015 privind aprobarea participării Municipiului Sighişoara la proiectul ”ProEtnica 2015 – Festival Intercultural Sighişoara” şi a Acordului de parteneriat pentru Programul PA 17/RO 13 – Promovarea diversităţii în artă şi cultură în cadrul patrimoniului cultural european;

Văzând adresa Asociaţiei Centrul Educaţional Interetnic pentru Tineret Sighişoara (ibz), înregistrată la Municipiul Sighişoara cu nr. 15.425/03.07.2015, prin care solicită aprobarea Regulamentului de organizare şi desfăşurare a Festivalului „ProEtnica 2015 - Festival Intercultural Sighişoara”, regulament întocmit de Asociaţia Centrul Educaţional Interetnic pentru Tineret Sighişoara (ibz) şi necesar pentru ca Festivalul „ProEtnica - Festival Intercultural Sighişoara” să se desfăşoare în mod corespunzător;

Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Văzând Raportul de specialitate nr. 15.553/VIII/06.07.2015 al Biroului Achiziţii, accesare fonduri europene şi management proiecte, prin care se propune aprobarea Regulamentului de organizare şi desfăşurare a Festivalului „ProEtnica 2015 - Festival Intercultural Sighişoara”, regulament întocmit de Asociaţia Centrul Educaţional Interetnic pentru Tineret Sighişoara (ibz), îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit. „a” pct. 4, 5, 7 şi 19, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,


HOTĂRĂŞTE:

Art. 1. Se aprobă Regulamentul de organizare şi desfăşurare a Festivalului „ProEtnica 2015 - Festival Intercultural Sighişoara”, întocmit de Asociaţia Centrul Educaţional Interetnic pentru Tineret Sighişoara (ibz), conform anexei nr. 1, care face parte integrantă din prezenta hotărâre.
Art. 2. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara,Viceprimarul Municipiului Sighişoara, Biroul Achiziţii, Accesare Fonduri Europene şi Management Proiecte, Serviciul Relaţii Publice, Direcţia Economică, Serviciul Investiţii - Urmărire Contracte, Monitorizare Servicii de Utilităţi Publice, Serviciul Public Poliţia Locală, Biroul Logistic şi Aprovizionare Tehnico-Materială, Compartimentul Protecţie Civilă, P.S.I., Direcţia Administrarea Patrimoniului, Compartimentul Juridic şi Asociaţia Centrul Educaţional Interetnic pentru Tineret Sighişoara (ibz).
Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;

  1 ex. Biroul Achiziţii, Accesare Fonduri Europene şi Management Proiecte;
  1 ex. Serviciul Relaţii Publice;
  1 ex. Serviciul Investiţii - Urmărire Contracte, Monitorizare Servicii de Utilităţi Publice;

  1 ex. Serviciul Public Poliţia Locală;

  1 ex. Biroul Logistic şi Aprovizionare Tehnico-Materială;

  1 ex. Compartimentul Protecţie Civilă, P.S.I.;

  1 ex. Direcţia Administrarea Patrimoniului;

  1 ex. Compartimentul Juridic;

  1 ex. Asociaţia Centrul Educaţional Interetnic pentru Tineret Sighişoara (ibz).

16 ex. 

A.B.

